Jørn Dohrmann (DF), 2005-04-01:
Jeg vil godt spørge ministeren, hvordan man har tænkt sig at håndhæve loven, når det er, man ligesom skal undersøge, om de nu har tegnet de forsikringer.
Vil det være med øget kontrol, eller er det samme standard som nu, hvor man egentlig ikke tjekker de forhold, inden de anløber de danske farvande, eller hvordan følger man op på det?
Vi ved, at der udskibes mere og mere olie fra Petrovsk, der sejles igennem de danske stræder.
Vi ved, at de danske kyster er sårbare, og derfor er det, der er altafgørende, at regeringen hen ad vejen internationalt kommer igennem med, at der kan være lodspligt på vores sunde og bælter, altså i Storebælt og Øresund.
Når det er sagt, er det klart, at det er i de havnestabskontroller, vi går ind i, at der kan kontrolleres, hver gang myndighederne er i kontakt med skibe.
Jeg kan ikke her på stående fod sige, at vi nu går ud med den nødvendige kontrol.
Det er ikke sådan, at vi med hensyn til de skibe, der sejler igennem og ikke anløber dansk havn, går ud og laver kontroller på dem.
Det er kun, hvis man er i færd med nødretsbestemmelserne, hvis man får grov mistanke om, at der er et skib, hvor skibsføreren, kaptajnen, er spirituspåvirket, at man kan gå ind og rette henvendelse i et internationalt stræde.
Så jeg vil blot sige, at med hensyn til de kontroller, som løbende følges op vedrørende skibets sikkerhed, vil vi selvfølgelig i forbindelse med de ordinære tilsyn, der er, konstatere, at certifikaterne er i orden.
Det vil altså sige, hvis jeg har forstået ministeren korrekt, at de såkaldte plimsollere, der sejler rundt, som ikke lige hører hjemme i nogen af de, hvad skal man sige, pæne stater, sådan set kan sejle igennem uden at blive kontaktet, uden at blive stoppet, inden de anløber den russiske havn mange kilometer væk fra Danmark.
Jeg spørger bare: Hvordan har man tænkt sig at håndhæve loven, når det er, der her skrives, at der skal være krav om, at de har den forsikring og har de certifikater i orden, men at man ikke følger det op med kontrol og ikke følger det op med, at man også har tænkt sig at ville gå ud og kontrollere rent fysisk ved nogle af de skibe her og afskrække dem, der sådan set ikke har tingene i orden?
Der er altså noget, der ligesom ikke hænger sammen, synes jeg, når man ikke følger det op med kontrol.
Jeg har tilkendegivet, at jeg indkalder til møde med ordførerne igen for at følge op på den handlingsplan, Folketinget faktisk var enig om at gennemføre på et tidligere tidspunkt, altså i efteråret 2004.
På baggrund af både »Erika«- og »Prestige«katastroferne har EU taget hånd om bl.a. problemet med de her enkeltskrogede plimsollere, som der bliver talt om, hvor også russerne har tilkendegivet, at de er enige i, at der skal ske noget på det her område.
Så vi er altså inde i en overgangsperiode, hvor vi i EU siger, at med hensyn til de skibe, der anløber EU-havne, er vi inde i en udfasning af de her såkaldt enkeltskrogede skibe.
Dertil kommer, at det er internationale stræder, vi taler om.
Vi taler specielt om at få russerne til at binde sig på det her område, og der har der i hvert fald i de samtaler, jeg har haft indtil nu med mine kolleger i Rusland, været en positiv tilgang til, at vi får øget sikkerheden til søs.
Hermed sluttede forhandlingen, og lovforslaget overgik derefter til anden behandling.
Afstemning